[image: Opis: dopis-uprava]


POGODBA

št. ND2025/0………………

ki jo sklepata: 

ELEKTRO MARIBOR, podjetje za distribucijo električne energije d.d.
Vetrinjska ulica 2
2000 MARIBOR
ki ga zastopa predsednica uprave: Tatjana Vogrinec Burgar, univ. dipl. prav.
ID za DDV: SI46419853
Matična št.: 5231698000

(v nadaljnjem besedilu »naročnik«) 


in 


Naziv ponudnika: ………………………………….
Naslov ponudnika: ……………………………., ……………………………………..
ki ga zastopa: ………………………………
ID za DDV: SI …………………………..
Matična št.: …………………………………


(v nadaljnjem besedilu »izvajalec«).

1. člen

Pogodbeni stranki ugotavljata, da je naročnik izvedel postopek oddaje naročila v skladu z veljavnim Pravilnikom o nabavi materiala, storitev in gradenj manjših vrednosti družbe Elektro Maribor d.d.

DETEKTIVSKE STORITVE 

Izvajalec je bil izbran kot najugodnejši ponudnik.

2. člen
S to pogodbo se pogodbeni stranki dogovorita o splošnih in posebnih pogojih izvedbe storitve. Celotna razpisna dokumentacija iz naročila iz 1. člena te pogodbe in izvajalčeva ponudba z dne …………………..2025, sta sestavni del te pogodbe. 

3. člen
Pogodba se sklene za obdobje 36 mesecev od podpisa pogodbe. V primeru, da je pogodba finančno realizirana pred potekom tega obdobja, pogodba preneha veljati ob finančni realizaciji pogodbe. 

Pogoji te pogodbe so veljavni za čas trajanja pogodbe. Spreminjajo se lahko le s pisnim aneksom, ki ga skleneta pogodbeni stranki in se ne morejo spremeniti za nazaj. Nedogovorjena sprememba cene ima za posledico prekinitev pogodbe.

4. člen
Predmet te pogodbe je izvajanje storitev v skladu z Zakonom o detektivski dejavnosti (ZDD-1), ter druga dela in storitve iz izvajalčevega delovnega področja za potrebe in po sprotnem naročilu naročnika.

Predmet pogodbe zajema zlasti postavke storitev, ki so navedene na povpraševanju ter preverjanje in zbiranje podatkov za naročnika in drugo, vse v skladu z zakonskimi in podzakonskimi predpisi, ki urejajo predmet pogodbe. 

5. člen
Izvajalec bo izvajal storitev po tej pogodbi v skladu z dogovorom z naročnikom. Dogovor o izvedbi del po tej pogodbi, oziroma naročilo za izvedbo del je pisno ali poslano po elektronski pošti. 

Naročilo lahko podajo zastopnik družbe, direktorica področja skupnih strokovnih služb, vodja kadrovske službe, vodja pravne službe, vodja službe za kakovost in okolje ter skrbnik pogodbe.  

Izvajalec se mora, po pozivu naročnika, odzvati najkasneje v osmih urah. 

Izvajalec se obvezuje dela opraviti strokovno in v skladu s pravili stroke. Nadalje se obvezuje upoštevati določila Splošne uredbe o varstvu podatkov in določila Zakona o varstvu osebnih podatkov (ZVOP-2) in upoštevati načelo zaupnosti. Izvajalec bo delo opravljal v skladu z naročnikovim pooblastilom.

6. člen
Skrbnik pogodbe na strani naročnika je g. Franc Vindiš, elektronski naslov franc.vindis@elektro-maribor.si , mobilni telefon 051 316 941.

Skrbnik pogodbe na strani izvajalca je ………………………, elektronski naslov ………………………………, mobilni telefon …………………………………….






Spremembo skrbnika pogodbe je nasprotni pogodbeni stranki potrebno javiti v roku treh dni. Skrbnika pogodbenih strank nimata pravice spreminjati pogodbenih obveznosti.

7. člen 
Okvirna pogodbena vrednost znaša 40.000,00 EUR brez DDV. 
*DDV se obračuna z zakonsko določeno stopnjo. 

Naročnik naroča storitve po cenah iz ponudbe.  

Cena posamezne storitve:
· obisk pri kontroli bolniške odsotnosti - ………….. EUR brez DDV
· ura nadzora bolniške odsotnosti - …………….. EUR brez DDV
· preizkus alkoholiziranosti pri eni osebi - …………….. EUR brez DDV
· preizkus prisotnosti prepovedanih drog pri eni osebi - ……………………. EUR brez DDV
· ura kontrole potnih stroškov - ……………………… EUR brez DDV
· osebna vročitev pri osebni vročitvi dokumentov uporabnikom distribucijskega omrežja - …………………… EUR brez DDV
· osebna vročitev v postopku izterjav ………………………. EUR brez DDV
· osebna vročitev dokumentov delodajalca v delovnopravnih postopkih ………………………. EUR brez DDV

Dogovorjena cena ne zajema kilometrin, parkirnin, vstopnin, taks in ostalih stroškov, ki nastanejo tekom opravljanja storitve. Kilometrina se obračuna v višini 0,43 EUR/kilometer.

Naročnik si pridržuje pravico, da po tej pogodbi ne odda nobenega naročila. 

8. člen
Izvajalec bo za vsako posamezno opravljeno storitev izdal račun v vrednosti naročila. K poslanemu računu mora priložiti naročilo. 

Naročnik se obvezuje plačati opravljeno storitev na TRR št.: IBAN SI56 ………………………. (odprt pri ………………………………… d.d.), v roku 30 dni od datuma prejema popolnega računa.

Vse druge oblike poravnave obveznosti so možne le po predhodnem dogovoru. Izvajalec se obvezuje, da bo račun, z valuto 30 dni od prejema računa, skupaj s kopijo naročnikovega naročila, poslal v roku 8 dni, po tem, ko bo naročnik potrdil pisno poročilo o opravljeni storitvi. Če naročnik po prejemu računa le-tega ne bo plačal v dogovorjenem roku, ima izvajalec pravico naročniku zaračunati zakonskem zamudne obresti.

9. člen
Izvajalec se zavezuje, da bo:
· delo izvedel strokovno in v skladu z veljavno zakonodajo,
· pri delu uporabljal profesionalno in omerjeno-kalibrirano tehnično opremo,
· naročniku dajal tolmačenje in pojasnila,
· pisno obvestil naročnika o morebitnem nastopu okoliščin, ki utegnejo vplivati na vsebinsko, vrednostno in terminsko izvršitev naloge ter o tem pridobil pisno soglasje naročnika,
· kadarkoli omogočil skrbniku pogodbe s strani naročnika, oziroma drugemu pooblaščenemu zastopniku naročnika, vpogled v vso dokumentacijo in pregled nad izvedbo storitev po tej pogodbi.

Izvajalec si ima pravico sam izbirati zunanje sodelavce za izvedbo naročila, ki je predmet te pogodbe. V primeru, da si izvajalec izbere zunanje sodelavce, jamči, da bodo usposobljeni izvesti naročilo skladno z zakonodajo in zahtevami naročnika. Izvajalec v celoti prevzema vse obveze in odgovornosti po tej pogodbi, ne glede na to, da bo pri izvedbi naročila sodeloval s podizvajalci.





Izvajalec se prav tako obvezuje, da bo pri zbiranju in posredovanju pridobljenih podatkov ravnal v skladu z Zakonom o varstvu osebnih podatkov (ZVOP-2). Vse osebe, ki bodo imele stik s podatki, ki so predmet opravljanja storitve izvajalca so zavezane k molčečnosti.

Izvajalec mora naročnika o morebitnem nasprotju interesa pri izvedbi storitve opozoriti oziroma obvestiti takoj, to je preden začne izvajati storitev. 

Nadalje se izvajalec obvezuje naročniku storitve poslati pisno poročilo glede vsake opravljene storitve. 

10. člen
Naročnik se zavezuje, da bo:
· sodeloval z izvajalcem z namenom, da se izvedba predmeta pogodbe izvrši strokovno in kvalitetno,
· izvajalca redno obveščal o vseh spremembah, ki bi lahko vplivale na izvedbo pogodbenih del,
· skrbno ravnal z vsemi pridobljenimi podatki s strani izvajalca.

11. člen
Pogodbeni stranki se obvezujeta, da bosta storili vse, kar je potrebno za izvršitev pogodbe, in da bosta ravnali kot dobra gospodarja.

V primeru, da izvajalec ne bo izpolnil katere izmed pogodbenih obveznosti, ima naročnik pravico odpovedati pogodbo takoj, to je brez odpovednega roka.

V primeru nastopa spremenjenih okoliščin smeta pogodbeni stranki predlagati spremembo ali razvezo pogodbe, v skladu z določili Obligacijskega zakonika (OZ).

12. člen
Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

13. člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun dobavitelja predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali dobavitelju ali njegovemu predstavniku, zastopniku ali posredniku.

V primeru, da se ugotovi, da je izvajalec v ponudbi podal lažno izjavo o sorodstvenih vezeh z zaposlenim v družbi Elektro Maribor d.d., je ta pogodba nična.

14. člen 
Pogodba prične veljati, ko jo podpišeta obe pogodbeni stranki.

Pogodba je sestavljena in podpisana v dveh (2) izvodih, od katerih prejme vsaka pogodbena stranka po en (1) izvod.
                                                                                                                        
Priloge:
· ponudbeni predračun, z dne ……………..2025








Datum podpisa:                                                                  Datum podpisa: 

IZVAJALEC:						  NAROČNIK: 		
……………………	                                                     ELEKTRO MARIBOR d.d.                                                                   
      		                                                 	               Predsednica uprave
   						               Tatjana Vogrinec Burgar, univ. dipl. prav.

